**Daugavpils Universitāte**(Reģ. Nr. 90000065985) īstenojot 8.2.2. specifiskā atbalsta mērķa projektus atbilstoši Ministru kabineta noteikumiem Nr. 25 (Rīgā 2018. gada 9. janvārī), **izsludina ārvalstu akadēmiskā personāla atlasi zinātņu nozaru grupās**:

1. Humanitārās un mākslas zinātnes (1 pozīcija)
2. Dabaszinātnes ( 1 pozīcija)

**Prasības pretendentam/-ei:**
– persona, kas iepriekšējo piecu gadu laikā ir bijusi nodarbināta akadēmiskā amatā kādā no akreditētām ārvalstu augstskolām;
– personai ir doktora grāds atbilstīgā vai radniecīgā zinātņu nozarē;
– personai ir pētnieciskā darba pieredze;
– personai ir publikācijas atbilstīgā vai radniecīgā zinātņu nozarē;
– personai ir pieredze mācību materiālu izstrādē vai pilnveidē;
– persona pielieto inovatīvas mācību metodes studiju procesā;
– personai ir labas angļu valodas zināšanas (vismaz B2 līmenī saskaņā ar *Europass* pašnovērtējuma tabulu) un spēja valodas prasmes lietot studiju un metodiskajā darbā.

**Iesniedzamie dokumenti:**
– pieteikums, adresēts rektoram;
– CV *Europass* parauga formātā;
– diploma par zinātnisko doktora grādu kopija;
– publikāciju saraksts par pēdējiem pieciem gadiem.

**Pieteikšanās termiņš** – 2022. gada 1. aprīlis.

**Nodarbinātības ilgums** – 4-6 mēneši (piesakoties norādiet vēlamo iesaistes laiku).

Dokumentus sūtīt uz e-pasta adresi zinda@du.lv vai pa pastu, adrese: Daugavpils Universitāte, Vienības iela 13, Daugavpils, Latvija, LV-5401, ar norādi “Konkursam SAM 8.2.2.  3. kārtas projekta ietvaros”.

Plašāka informācija par projektu Centrālās finanšu un līgumu aģentūras [**mājaslapā**](https://www.cfla.gov.lv/lv/es-fondi-2014-2020/izsludinatas-atlases)**.**

Pamatojoties uz Fizisko personas datu aizsardzības likuma 8. panta pirmo daļu, Daugavpils Universitāte informē, ka pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi un iepriekš minēto jūsu personas datu apstrādes pārzinis ir Daugavpils Universitāte.